gl en gl gl en gl gl gl gl en gl gl gl gl gl gl gl gl en gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl pt gl gl gl gl gl gl gl en sv gl ca en gl gl gl es es es es es es gl ca gl eo es gl gl gl gl gl
mentiras | Non ao Gasto Militar
Deste xeito queren vendernos a moto...
Hoxe 12 de outubro celébrase o "día da hispanidade" festa grande do exército español. Aproveitando isto o Ministerio de Defensa fixo unha campaña publicitaria que tachamos de inmoral.
Log in to post comments
Mentira 10 - "É utópico pensar nunha humanidade sen exércitos: os que afirman iso son uns extremistas"
Chámanos a atención que se critique o "extremismo" dunha xente que fala de mellorar a sociedade cara á paz e o desarme e que só emprega medios noviolentos para iso.
É curioso, pero a nós o extremo parécenos que é a mesma realidade na que vivimos.
O planeta vai ao desastre ambiental se non se modifican as políticas actuais. Os políticos e industriais que permiten que se siga contaminando dunha forma suicida non son considerados extremistas pero os ecoloxistas que denuncian o perigo que corremos todos si son riscados de radicais.
Read more about Mentira 10 - "É utópico pensar nunha humanidade sen exércitos: os que afirman iso son uns extremistas"
Mentira 9 - Se se eliminase o exército perderíanse miles de postos de traballo
Non é certo que acabar cos exércitos sería eliminar postos de traballo. Estamos a falar de que a sociedade destina un auténtico diñeiral en pagar persoas que realizan un traballo que carece de utilidade social, e que dende a óptica dalguns -entre os cales nos incluímos- é claramente nocivo. O mesmo podemos dicir das persoas que traballan na industria armamentística fabricando artefactos que despois serán empregados, como puido comprobarse coa recente invasión de Gaza, en rematar coa vida de persoas inocentes.
Read more about Mentira 9 - Se se eliminase o exército perderíanse miles de postos de traballo
Mentira 8 - "O noso exército soluciona emerxencias en casos de catástrofes"
A UME é o último coello que sacou da chistera (ou do quepis) Zapatero. Non imos negar que a Unidade Militar de Emerxencias poida facer o seu traballo con profesionalidade e/ou abnegación. Diso ben sacan peito políticos e militares. Pero a santo de que vén tanto autobombo? É que bombeiros e brigadas de extinción de incendios non son profesionais e non traballan con entrega e sacrificio ante situacións moi duras? É curioso, pero aínda que haxa decenas de brigadas de persoal civil apagando un lume ou buscando un cadáver nun río, cada vez que a UME despraza un camión cisterna ou unha unidade calquera a facer calquera cousa iso é noticia no telexornal e o outro non. É que eles -os militares- ao igual que os bombeiros, non o fan por un soldo? Os militares da UME acaso apagan o lume gratis?
Read more about Mentira 8 - "O noso exército soluciona emerxencias en casos de catástrofes"
Mentira 7 - "O noso exército é humanitario"
Non é certo que os exércitos se dediquen preferencialmente a tarefas humanitarias. Segundo datos do propio Ministerio Español de Defensa só un 1% do gasto da misión en Afganistán, que é cuantiosa, emprégase en axuda humanitaria. Investimento que lles sae ben a conta, xa que é a escusa perfecta para realizar unha publicidade enganosa con respecto ao que os militares realmente fan alí.
Read more about Mentira 7 - "O noso exército é humanitario"
Mentira 6 - "Grazas ao exército español a paz mantense en moitos lugares do mundo"
Non é certo que as tropas occidentais presentes no terceiro mundo estean "a manter a paz", por moito que os políticos pretendan enganar á opinión pública utilizando esta terminoloxía deseñada en coidadas campañas de mercadotecnia. Na maioría destes países as tropas directamente están facendo a guerra.
En Iraq non había guerra ningunha ata que desembarcaron as nosas tropas a "manter a paz".
Read more about Mentira 6 - "Grazas ao exército español a paz mantense en moitos lugares do mundo"
Mentira 5 - “O noso exército é legal, constitucional e democrático”
Certo é que o ordenamento xurídico, comezando pola Norma Máxima que é a Constitución, consagra a existencia das Forzas Armadas. Iso acontece no noso país e en case todos os do mundo (agás os que non teñen exército), sexan "democracias" ou ditaduras de esquerda ou dereita.
Read more about Mentira 5 - “O noso exército é legal, constitucional e democrático”
Mentira 4 - "Necesitamos o exército para defender a patria"
É falso que os exércitos dos países do primeiro mundo estean para "defender á patria" como adoita dicirse nas súas respectivas constitucións. Hoxe por hoxe a guerra entre estados soberanos só sucede no terceiro mundo, e practicamente sempre a instancias dalgunha potencia occidental que ten intereses económicos para as súas empresas na zona, ou dalgunha multinacional de armamento que decidiu que debe dar saída aos seus stocks con axuda de gobernos locais subornados e corruptos.
Read more about Mentira 4 - "Necesitamos o exército para defender a patria"
O Espazo Aberto Antimilitar é un grupo vigués formado por colectivos e persoas que traballan pola construción dunha sociedade máis xusta e desmilitarizada.
Pensemos el postconflicto de la guerra de Ucrania antes de que los halcones hablen
La Maragatería arde contra el ejército: 40 años de incendios y explosiones en la sierra leonesa
México: Activistas escalan un rascacielos de la capital para protestar contra la militarización del país
España va a entrenar a militares de Ucrania en el campo de San Gregorio de Zaragoza
Chicos como Kike Mur
Estanflación en Occidente y disputa por las materias primas en un mundo en guerra
¿Por qué casi no hay picante en la comida española?
¿Nos importa lo que pasa en Irán?
Resignificación y dignificación de la escultura a la Paz mundial de Gijón
2007 -hoxe- Copyleft, Espazo Aberto Antimilitar | espazoantimilitar@riseup.net